b'\n_START_ARTICLE_\nYrj\xc3\xb6 M\xc3\xa4kel\xc3\xa4\n_START_PARAGRAPH_\nYrj\xc3\xb6 (George) Armas M\xc3\xa4kel\xc3\xa4 (11. syyskuuta 1886 Pikkarala, Oulujoki \xe2\x80\x93 8. kes\xc3\xa4kuuta 1957 Fitchburg, Massachusetts) oli amerikansuomalainen toimittaja ja ty\xc3\xb6v\xc3\xa4enliikkeen aktivisti._NEWLINE_M\xc3\xa4kel\xc3\xa4 k\xc3\xa4vi kansakoulun ja muutti vuonna 1904 Yhdysvaltoihin, miss\xc3\xa4 h\xc3\xa4n ty\xc3\xb6skenteli kaivosty\xc3\xb6l\xc3\xa4isen\xc3\xa4. H\xc3\xa4n opiskeli Ty\xc3\xb6v\xc3\xa4en Opistossa ja ty\xc3\xb6skenteli vuodesta 1909 l\xc3\xa4htien Ty\xc3\xb6miehen toimittajana. Vuosina 1911\xe2\x80\x931913 tai mahdollisesti vuoteen 1915 sakka M\xc3\xa4kel\xc3\xa4 ty\xc3\xb6skenteli kanadalaisessa Ty\xc3\xb6kansassa, vuosina 1915\xe2\x80\x931917 Ty\xc3\xb6miehess\xc3\xa4 ja Raivaajassa, vuosina 1917\xe2\x80\x931918 kanadalaisessa Vapaudessa ja vuosina 1918\xe2\x80\x931952 j\xc3\xa4lleen Raivaajassa. H\xc3\xa4n oli Raivaajan p\xc3\xa4\xc3\xa4toimittaja vuosina 1918\xe2\x80\x931924 ja 1931\xe2\x80\x931952._NEWLINE_M\xc3\xa4kel\xc3\xa4 oli Amerikan Suomalainen Sosialistij\xc3\xa4rjest\xc3\xb6n aktivisti. H\xc3\xa4n johti Yhdysvaltain Sosialistipuolueen suomalaisen j\xc3\xa4rjest\xc3\xb6n uudelleen organisointia 1920-luvun alussa.'